**HANKEDOKUMENDID**

(HD / Juhised pakkujale)

**Kuivenduskraavide korrashoid**

Veebilehehange

(Narva Linnavalitsuse Linnamajandusameti hankekorra § 2 p 5, § 4 lg 3 ja § 7 alusel)

Lugupeetud ettevõtjad,

[Narva Linnavalitsuse Linnamajandusamet](http://www.narvaplan.ee/) (rg-kood 75039729) teeb Teile ettepaneku esitada pakkumus eelnimetatud teenuse teostamiseks.

Riigihange nimetus: „Kuivenduskraavide korrashoid”.

Hankemenetluse liik: veebilehehange / teenused.

Hankija: Narva Linnavalitsuse Linnamajandusamet.

Rahastamisallikad: Narva linna omavahendid.

Hankelepingu eeldatav maksumus: 1**6 666,00** **eurot** (km-ta) / **19 999,20** **eurot** (km-ga).

Kas riigihange on jaotatud osadeks: Ei.

Kas riigihankele on lubatud esitada alternatiivseid pakkumusi: Ei.

Kas hankija kavandab pakkujatega pärast pakkumuste esitamist läbirääkimisi pidada: Ei.

Kõrvaldamis- ja kvalifitseerimistingimuste loetelu ning alltoodu tõendamiseks nõutavate dokumentide nimekiri:

|  |  |
| --- | --- |
| Kõrvaldamis- ja kvalifitseerimistingimus | Nõutav dokument |
| 1. | Pakkujal puuduvad RHS § 95 lg 1, lg 4 p 8 sätestatud kõrvaldamisalused.  | **Pakkuja esitab** koos pakkumusega HD Lisa 1 kohaselt vormistatud kinnituse.  |

Maksuvõlgade kontroll

Maksuvõlgade kontroll toimub:

1. Pakkumuse esitamise ehk avamise tähtpäeva seisuga ning
2. Hankelepingu sõlmimise päeva seisuga (seejuures hankelepingu sõlmimise päeva määrab hankija).

Kui hankija tuvastab, et pakkujal esineb käesolevas punktis sätestatud võlg, annab ta pakkujale vähemalt kolm tööpäeva maksuvõla tasumiseks või ajatamiseks. Kui pakkuja on hankija antud tähtpäevaks maksuvõla tasunud või ajatanud, ei kõrvalda hankija pakkujat või taotlejat hankemenetlusest.

Tööde lühikirjeldus: vt Teenuse kirjeldus HD Lisa 3.

Hankedokumentide väljastamine:

Dokumendid on avalikult kättesaadavad Narva linna veebilehel [www.narva.ee](http://www.narva.ee)

Pakkumuse hinna väljendamise viis ja rahaühik:

Pakkumuse hind väljendada ranges vastavuses ette antud vormiga (HD Lisa 4) kogusummahinnana (*fixed price*) käibemaksuga ja ilma, täites seejuures kõik maksumusread. Täiendavate makse- ja lepingutingimuste esitamine on keelatud. Pakkumuse rahaühikuks on euro (EUR).

Pakkumuse koostamine ja esitamine:

Pakkumus koostada eesti keeles, ühes eksemplaris kirjalikult ning esitada kinnises ja läbipaistmatus ümbrikus hankija asukohajärgsel aadressil.

Ümbrikule palume märkida:

**Hankija nimi: *Narva Linnavalitsuse Linnamajandusamet***

**Pakkuja nimi, registrikood, kõik kontaktandmed** ning **hanke nimetus: Veebilehehange *„*Kuivenduskraavide korrashoid“**

**Mitte avada enne 18.11.2021.a kell 13:50.**

Hankija ei vastuta ümbriku vormistusnõuete täitmata jätmise korral pakkumuse võimaliku sattumise eest valesse kohta ega pakkumuse enneaegse avamise eest.

Pakkuja märgib vajadusel pakkumuses, milline teave on ärisaladus ning põhjendab teabe ärisaladuseks määramist vastavalt RHS § 111 lg 5.

Pakkujad täidavad HD Lisa 1 kohase vormi, avaldades hankijale oma üldandmed. Pakkuja esitab HD Lisa 2 kohase volikirja juhul, kui pakkumusele alla kirjutanud isik või isikud ei ole registrikaardile kantud juhatuse liikmed.

Pakkumuse esitamise aeg ja koht**:** **hiljemalt 18.11.2021.a kell 13:30** Peetri plats 3, IV korrus, ruum 23, kabinet 4, 20308 Narva (lõunaaeg 12.00-13.00).

Hilisemalt laekunud pakkumused ei kuulu läbivaatamisele.

Pakkumuse jõusolek: pakkumus on jõus vähemalt 30 (kolmkümmend) kalendripäeva pakkumuste esitamise tähtpäevast arvates.

Pakkumuste avamise aeg ja koht: **18.11.2021.a kell 13:50.** Peetri plats 3, IV korrus, ruum 23, direktori kabinet, Narva.

Hankija võimaldab viibida pakkujatel pakkumuste avamise juures. Pakkujate esindajad peavad olema valmis tõendama volituste olemasolu. Esindusõigust kontrollitakse.

Hindamiskriteerium:

Pakkumuste ainsaks hindamiskriteeriumiks on pakkumuse maksumus (RHS § 85 lg 4). Edukaks tunnistatakse madalaima hinnaga, eelnevalt vastavaks tunnistatud, pakkumus.

Kõigi pakkumuste tagasilükkamine:

Kui pakkumuste avamisel selgub, et kõik esitatud pakkumused ületavad hankelepingu eeldatavat maksumust, võib hankija kõik esitatud pakkumused tagasi lükata, kontrollimata eelnevalt pakkujate kvalifikatsiooni ja esitatud pakkumuste sisulist vastavust hanketingimustele.

Riigihanke kehtetuks tunnistamine:Hankijal on õigus tunnistada riigihankemenetlus omaalgatuslikult kehtetuks eelkõige siis, kui hankemenetluse kestel on hankijale saanud teatavaks asjaolu, mis välistab või muudab hankija jaoks ebaotstarbekaks hankelepingu sõlmimise esitatud tingimustel, samuti siis, kui hankelepingu sõlmimine etteantud tingimustel ei vastaks muutunud asjaolude tõttu enam hankija varasematele vajadustele või ootustele (RHS § 73 lg 3 p 6).

Teenuse teostamise tähtaeg: alates hankelepingu sõlmimisest kuni **31.12.2021.**

Hankelepingu olulised tingimused:Hankeleping sõlmitakse vastavalt lisatud lepinguprojektile (HD Lisa 5).Ette antud lepingutingimused pole läbiräägitavad.

Hankelepingu sõlmimine:

Hankeleping allkirjastatakse 3 (kolme) tööpäeva jooksul, pakkumuse edukaks tunnistamise otsuse pakkujatele väljasaatmise päevast arvates. Juhul, kui pakkuja pole eelnimetatud tähtaja jooksul teostanud hankelepingu sõlmimiseks nõutavaid toiminguid, loetakse pakkuja oma pakkumuse tagasi võtnuks.

Riigihanke eest vastutav isik: Tatjana Lennuk, [Narva Linnavalitsuse Linnamajandusamet](http://www.narvaplan.ee/)i kommunaal- ja ehitusosakonna juhataja, tel +372 359 9139, +372 5615 7297, e-post tatjana.lennuk@narva.ee

**Lisad**

Lisa 1. Pakkuja üldandmed ja kinnitus kõrvaldamisaluste puudumise kohta

Lisa 2. Pakkuja esindaja volikiri (vajadusel)

Lisa 3. Teenuse kirjeldus

Lisa 4. Pakkumuse maksumustabel

Lisa 5. Hankelepingu projekt

Lisa 6. Kaart

**Lisa 1. Pakkuja kinnitus**

Hankija nimi: Narva Linnavalitsuse Linnamajandusamet

Riigihanke nimetus: Kuivenduskraavide korrashoid

Menetlusliik: veebilehehange/ teenused

**PAKKUJA KINNITUS**

1. Käesolevaga kinnitame, et meil puuduvad RHS § 95 lg 1, lg 4 p 8 nimetatud hankemenetlusest kõrvaldamise asjaolud. Kinnitame, et vastame täielikult hankekutses esitatud kvalifitseerimistingimustele ning meil on kõik võimalused ja vahendid hankelepingu täitmiseks.
2. Oleme tutvunud hankekutsega ja selle lisadega ning kinnitame, et nõustume täielikult hankija esitatud tingimustega.
3. Kõik käesolevale pakkumusele lisatud dokumendid moodustavad selle lahutamatu osa.
4. Kinnitame, et meie pakkumus on nõuetekohaselt koostatud. Saame aru, et pakkumuse mittenõuetekohase koostamise puhul lükatakse meie pakkumus tagasi kui hankekutsele mittevastav.
5. Kinnitame, et meile esitatud informatsioon on hankelepingu nõuetekohaseks täitmiseks piisav.
6. Juhul, kui meie pakkumus on ühispakkumus, vastutavad kõik ühispakkujad hankelepingu täitmise eest solidaarselt.
7. Meie pakkumus on jõus vähemalt 30 (kolmkümmend) kalendripäeva pakkumuste esitamise tähtpäevast arvates.

INFORMATSIOON PAKKUJA KOHTA

|  |  |
| --- | --- |
| Ärinimi: |  |
| Äriregistri registrikood |  |
| Tegevuskoha aadress: |  |
| Telefon: |  |
| E-posti aadress: |  |
| Pangakonto number: |  |
| Panga nimi: |  |
| Kontaktisik käesoleval pakkumusel (nimi, telefon, e-posti aadress): |  |

Kuupäev: \_\_\_\_\_\_\_\_\_\_\_\_\_\_\_\_

Pakkuja esindaja nimi: \_\_\_\_\_\_\_\_\_\_\_\_\_\_\_\_

Esindaja allkiri: \_\_\_\_\_\_\_\_\_\_\_\_\_\_\_\_

**Lisa 2. Pakkuja esindaja volikiri**

*(vajadusel)*

Hankija nimi: Narva Linnavalitsuse Linnamajandusamet

Riigihanke nimetus: Kuivenduskraavide korrashoid

Menetlusliik: veebilehehange/ teenused

Pakkuja nimi:

Pakkuja registrikood:

**PAKKUJA ESINDAJA VOLIKIRI**

**Käesolevaga volitab** \_\_\_\_\_\_\_\_\_\_\_\_\_\_\_\_\_ *(pakkuja ärinimi)* \_\_\_\_\_\_\_\_\_\_\_\_\_\_\_\_\_\_\_\_ *(volitaja nimi ja ametikoht)* **isikus** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(volitatava ees- ja perenimi ning isikukood)* **olema pakkuja ametlik esindaja ja allkirjastama pakkumust ülalnimetatud riigihankele.**

Volitatava allkirjanäidis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Käesolev volikiri hõlmab volitust hankelepingule allakirjutamiseks ning on antud ilma edasivolitamise õiguseta.

Volikiri kehtib kuni pakkumuse jõusoleku tähtaja lõpuni.

Kuupäev: \_\_\_\_\_\_\_\_\_\_\_\_\_\_\_\_

Pakkuja esindaja nimi: \_\_\_\_\_\_\_\_\_\_\_\_\_\_\_\_

Esindaja allkiri: \_\_\_\_\_\_\_\_\_\_\_\_\_\_\_\_

**Lisa 3. Teenuse kirjeldus**

Hankija nimi: Narva Linnavalitsuse Linnamajandusamet

Riigihanke nimetus: Kuivenduskraavide korrashoid

Menetlusliik: veebilehehange/ teenused

|  |  |  |  |
| --- | --- | --- | --- |
|  | **Teenuse kirjeldus** |  |  |

1. Käesoleva hanke eesmärk on teha Lõuna Kudruküla tee lõigu pikkusega 2 359,0 jm kuivenduskraavide korrastamistööd (skeem lisatud).
2. Kuivenduskraavide hooldustööd tehakse vastavalt maaeluministri 19.12.2018 määrusele nr 75 „Maaparandushoiutööde nõuded“.
3. Olemasolev kraavitus ei taga vee äravoolu. Kraavide korrastamistööd seisnevad kraavide süvendamises ja puhastamises. Kraavidelt tuleb eemaldada võsa ja langenud puud. Äravoolu tagamiseks tuleb kraavid vajadusel süvendada.
4. Kraavide hooldustööde alla kuulub: rohttaimede ja peenvõsa niitmine; puittaimestiku raiumine; voolutakistuste ja sette eemaldamine veejuhtme voolusängist.
5. Kraavide kallastel kasvavad puud on vaja tööde käigus säilitada, juhul kui see ei ole võimalik, taotleda raieluba. Samuti vajavad kraavid süvendamist.
6. Veejuhtme voolusängist eemaldatud sete ja rohttaimed ladustatakse kraavide teeäärsele kaldale. Töövõtjal tuleb arvestada ka sellega, et juhul kui sette ladustamine ei ole võimalik (sete on märg, voolab kraavi tagasi), tuleb korraldada ka sette väljavedamine spetsiaalse transpordiga koos utiliseerimisega.
7. Vajadusel hooldatakse ka ristumiskohti teiste kraavidega ja ca 5m ristumiskraavi pikkusest.
8. Tööde läbiviimisel on vaja arvesse võtta, et tegemist on eriliste töötingimustega: kitsas tee ühelt poolt ning kraav teiselt poolt, suhteliselt tihe transpordiliiklus. Vajadusel tuleb paigaldada ajutised liiklust korraldavad liiklusmärgid.
9. Töö käigus tekkivate jäätmete käitlemine toimub vastavalt kehtivale seadusandlusele.

Hankijal on õigus suurendada või vähendada hanke mahtu sõltuvalt hinnapakkumises toodud konkreetsete ühikute hinnast.

**Lisa 4**

**Pakkumuse maksumustabel**

Hankija nimi: Narva Linnavalitsuse Linnamajandusamet

Riigihanke nimetus: Kuivenduskraavide korrashoid

Menetlusliik: veebilehehange/ teenused

Pakkuja nimi:

Pakkuja registrikood:

|  |  |  |  |
| --- | --- | --- | --- |
| **Nr** | **Aadress** |  **kraavide** **pikkus, jm** | **Maksumus,****eurot** |
| 1 | Lõuna Kudruküla tee | 2 359,0 |  |
| Ettenägematute tööde reserv 3% (kasutakse ainult Tellija nõusolekul) |  |
| Pakkumuse maksumus kokku koos ettenägematute tööde reserviga |  |
| KM 20% |   |
| **Maksumus kokku koos km-ga** |   |

**Märkused:**

Pakkumise hind sisaldab ka nende tööde tegemise kulusid, mis ei ole küll otseselt kirjeldatud hankekutses ega näidatud pakkumuse maksumustabelis, kuid mille tegemine on mõistlikult vajalik lepingu eesmärgi saavutamiseks. Kõik sellised tööd oleme nõus teostama ilma pakkumuse hinda muutmata.

Kuupäev: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pakkuja esindaja nimi: \_\_\_\_\_\_\_\_\_\_\_\_\_\_\_\_

Esindaja allkiri: \_\_\_\_\_\_\_\_\_\_\_\_\_\_\_\_\_\_\_\_\_

**Lisa 5. Hankelepingu projekt**

**TÖÖVÕTULEPING nr \_\_\_\_**

*Sõlmitud digitaalselt*

1. **LEPINGU POOLED**

**Tellija**

Nimi **Narva Linnavalitsuse Linnamajandusamet**

Registrikood 75039729

Asukoht Peetri plats 3, 20308 Narva

Telefon (+372) 35 9 9155

E-post linnamajandus@narva.ee

Esindaja Jelena Skulatšova, direktor

Esinduse alus Ameti põhimäärus

**Töövõtja**

Nimi

Registrikood

Asukoht

Telefon

E-post

Arveldusarve pangas

Esindaja

Esinduse alus

*Edaspidi nimetatud ka eraldiseisvalt „Pool“ või koos ja ühiselt „Pooled“, sõlmisid käesoleva töövõtulepingu (edaspidi „Leping“), võttes aluseks Töövõtja poolt esitatud hinnapakkumuse* (*\_\_\_\_\_\_\_2021 pakkumus) ning Narva Linnavalitsuse Linnamajandusameti \_\_\_\_\_\_ 2021 hankekomisjoni protokolli, olles kokku leppinud alljärgnevas:*

**2. LEPINGU ESE**

* 1. Töövõtja kohustub teostama alljärgnevad tööd: **Kuivenduskraavide hooldamine** (edaspidi Tööd) vastavalt Lepingu dokumentidele, Töövõtja pakkumusele ja Tellija juhistele.
	2. Poolte õiguste ning kohustuste aluseks on Leping ja selle lisad, sh Töövõtja \_\_\_\_\_\_\_ pakkumus, Poolte poolt alla kirjutatud protokollid, muud dokumendid ning Eesti Vabariigi õigusaktid vastavalt Lepingus toodud tähtsusjärjekorrale.
	3. Lepingu tõlgendamisel ja täitmisel juhinduvad Pooled lisaks Lepingus nimetatud dokumentides, Töövõtja poolt esitatud pakkumuses ka muudest ehitustegevust reglementeerivates õigusaktides ja Eesti Vabariigis avaldatud ehitusvaldkonna standardites sätestatust.
	4. Tööde kavandamisel ja teostamisel tuleb lähtuda Lepingu dokumentides esitatud nõuetest. Töövõtja on kohustatud ilma täiendava kompenseerimiseta Tellija poolt tegema ka kõik Töö nõuetekohaseks teostamiseks vajalikud tööd ja võtma võimalikud ehitusriskid Tellija eesmärgist lähtudes, millistele ei ole otseselt viidatud Lepingus ja selle dokumentides, kuid millised on, tulenevalt Tellija dokumentidest**,** Töövõtja ametialasest professionaalsusest ja heast ehitustavast, vajalikud Töö nõuetekohaseks teostamiseks ja ehitusobjekti kasutusele võtmiseks.
	5. Töövõtja kinnitab, et ta omab töö teostamiseks vajalikke töövahendeid, kvalifitseeritud tööjõudu ning tal on kogemused Lepingu dokumentidega kirjeldatud Tööde teostamiseks.
	6. Käesolevaga Töövõtja kinnitab, et ta on täielikult teadlik kõikidest Tööga seonduvatest õigusaktidest, kehtestatud ehituseeskirjadest, -normatiividest ja –standarditest, ametkondlikest määrustest ja muudest dokumentidest ning kohustub neid täitma kõrvalekaldumisteta ja ilma Tellijalt täiendavat hüvitist nõudmata.

**3. LEPINGU DOKUMENDID**

1. Tööd teostatakse vastavalt Lepingule ja järgnevalt loetletud, nende pädevusjärjekorras antud Lepingu dokumentidele:
2. Töövõtja \_\_\_\_\_\_ pakkumus;
3. Käesolev Leping lisadega 1 (Teenuse kirjeldus) ja 2 (Pakkumuse maksumustabel);
4. Töövõtja poolt esitatud pakkumuse muud dokumendid.
5. Kõik Lepingu dokumendid täiendavad üksteist. Ükskõik millises dokumendis mainitud kohustus, tingimus või nõue on Pooltele siduv.
6. Tegemist on siduva eelarvega hankelepinguga. Töövõtjale on Töö teostamise aluseks kogu informatsioon, mis sisaldub Lepingu dokumentides.

**4. LEPINGU TÄHTAJAD**

* 1. Leping jõustub selle sõlmimise kuupäeval ja kehtib kuni Poolte kõigi vastastikuste kohustuste täitmiseni, kaasa arvatud garantiiperiood; edaspidi ka Lepingu täitmise tähtpäev.
	2. Töövõtjal on kohustus alustada Tööde teostamist koheselt pärast Lepingu jõustumist.
	3. **Tööde valmimise ja Tellijale üleandmise tähtajaks on 31.12.2021**.
1. **TÖÖDE ÜLEANDMINE**
2. Tööde üleandmine vormistatakse üleandmise-vastuvõtmise aktiga, ühes osas, pärast Töövõtja kõigi lepinguliste kohustuste lõplikku täitmist.
3. Tööde lõpetamisel esitab Töövõtja Tellijale koos Tööga enda poolt allkirjastatud Tööde üleandmise-vastuvõtmise akti kahes eksemplaris.
4. Tellija kohustub tagastama Töövõtjale allkirjastatud üleandmise-vastuvõtmise akti 7 (seitsme) tööpäeva jooksul alates akti kättesaamisest või lükkama motiveeritud otsusega üleandmise-vastuvõtmise aktid tagasi, teavitades sellest Töövõtjat.
5. Tööde üleandmise-vastuvõtmise akti Tellija poolt allkirjastamise järgselt tekib Töövõtjal õigus esitada Tellijale Tööde maksumust hõlmav e-arve.
6. Juhul kui Tööd või selle osa, sealhulgas Tööde esemeks olevate dokumentide näol on tegemist vastavalt kehtivatele õigusaktidele autoriõiguse kaitse alla kuuluva teosega, loatakse Lepingut Poolte kokkuleppel ühtlasi ka autorilepinguks autoriõiguse seaduse tähenduses alljärgnevate tagajärgedega: Töövõtja annab Lepingu sõlmimisega Tellijale üle (loovutab) kõik autoriõiguse sisuks olevad varalised õigused; Töövõtja annab Lepingu sõlmimisega Tellijale üle omandi Töödele, sealhulgas Tööde esemeksolevate dokumentidele; Lepingu alusel Töövõtjale makstavas tasus loetakse Poolte kokkuleppel sisalduvaks ka autoritasu autoriõiguse seaduse tähenduses.
7. **LEPINGU HIND**

6.1.Lepingu hind (edaspidi ka Tööde maksumus) on \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ eurot, (edaspidiLepingu hind), mis sisaldab Tellija reservi. Hinnale lisandub käibemaks.

* 1. Lepingu hind on Töövõtjale siduv. Töövõtjal ei ole õigust nõuda mingite kulude hüvitamist lisaks Lepingu hinnale. Seega on Lepingu hind lõplik, olles sõltumatu Töövõtja maksu- või muude avalik-õiguslike rahaliste kohustuste võimalikust suurenemisest. Ka maksuriske kannab täies ulatuses Töövõtja.
	2. Vastutus Lepingu hinna kujundamisel tehtud töömahtude arvestuste õigsuse eest lasub Töövõtjal ja arvestusvigadest tingituna ei kuulu Lepingu hind muutmisele. Punktis 6.1. nimetatud Lepingu hinna eest kohustub Töövõtja teostama omal riisikol kõik Tööd ettenähtud tähtaegadeks vastavalt Lepingu tingimustele. Lepingu hind on Pooltele lõplik ja siduv kogu Lepingu perioodil.
	3. Töövõtjal ei ole õigust nõuda Tellijalt ettemakse tegemist. Tellija maksab Lepingu hinda Töövõtja arveldusarvele lõplikult teostatud Tööde eest Tellija poolt allkirjastatud Tööde kirjaliku üleandmise-vastuvõtmise akti põhjal koostatud e-arve alusel. Tellija maksetähtaeg on 15 (viisteist) kalendripäeva alates vastava e-arve kättesaamisest Tellija poolt.
	4. Tellija reserv (3% lepingu eelarvelisest mahust) ei kuulu Tellija poolt Töövõtjale tasumisele ning reservi kasutatakse üksnes juhul, kui ilmneb võrreldes seni tellitud töödega selliste täiendavate tööde tellimise vajadus, mida Tellija esialgsete tööde tellimisel ette ei näinud. Reservi kasutamise üle otsustab Tellija. Tellija reservi arvelt on võimalik tellida kas uusi töid ehk lisatöid või lepingu mahtu esialgselt kuulunud tööde mahtu suurendada tingimusel, et sellised tööd on lepingu esemega seotud või lepingu eesmärgi saavutamiseks vajalikud (Lisatööd).
1. **POOLTE KOHUSTUSED JA ÕIGUSED**
2. Töövõtja kohustused:
3. Teostama Tööd Poolte poolt kokkulepitud tähtajaks ning andma nõuetekohaselt tehtud Tööd Tellijale üle vastava üleandmis-vastuvõtuaktiga;
4. Tagama Tellija eesmärgi saavutamine Töövõtja materjalidest ja riisikol;
5. Võimaldama Tellijal igal ajal teostada kontrolli Tööde käigu, mahu ja kvaliteedi üle;
6. Kaitsta Tellijat kõigi nõudmiste eest, mida kolmandad isikud võiksid Lepingu raames Töövõtja tegemiste ja/või tegemata jätmise tõttu Tellijale esitada ning hüvitada kõik selliste nõudmiste tõttu viimastele tekkida võivad kahjud ja/või kulud;
7. Teostada kõik Tööd, mis on määratletud Lepingu dokumentides ja selle Lisades, kandes seejuures kõik Töödeks vajalikud otsesed ja kaudsed kulutused. Kui Pooled ei ole teisiti kokku leppinud, laieneb teostamiskohustus ka nendele töödele ja toimingutele, mis ei ole Lepingus või selle Lisades sätestatud, kuid millised oma olemusest lähtuvalt kuuluvad käesoleva Lepinguga seotus Töö hulka ning mille tegemine on vajalik Lepingu eesmärgi saavutamiseks;
8. Tellija nõudmisel tegema Töös vajalikke muudatusi. Tehtavate muudatuste ja lisatööde sisu ning mõju Lepingu täitmisele lepitakse kokku kirjalikult enne muudatuste tegemist. Muudatuste all mõistavad Pooled Töövõtja tegevust, mis lähtub Tellija poolsest lähteandmete muutmisest ning ei seondu Töödes esinevate puuduste kõrvaldamisega.
9. Töövõtja kohustub kõrvaldama Tööde esinevad puudused Tellija poolt antud mõistliku tähtaja jooksul, nõudmata seejuures Töö lepingutingimustega vastavusse viimise eest täiendavat tasu.
10. Teavitama Tellijalt viivitamata kirjalikult asjaoludest, mis takistavad Lepingu nõuetekohast täitmist;
11. Juhul, kui Tellija juhiste järgimine ohustab Tööde nõuetekohast teostamist, on Töövõtja kohustatud Tellijale sellest viivitamata kirjalikult teatama ning võimaluse korral esitama Tellijale sama eesmärki saavutava lahenduse;
12. Eelnevas punktis sätestatud teavitamiskohustuse rikkumisel ei või Töövõtja tugineda Tellija vigastele juhistele kui Töö mittevastavuse põhjustanud asjaolule;
13. Täitma Lepingust tulenevaid kohustusi isiklikult. Alltöövõtjate kaasamine Töövõtja lepinguliste kohustuste täitmisele on lubatud vaid Tellija eelneval kirjalikul nõusolekul;
14. Töövõtja peab Tellijale tema esimesel nõudmisel tagastama dokumendid ja esemed, mis ta Lepingu täitmiseks või sellega seoses on Tellijalt saanud.
	1. Töövõtja õigused:
		1. Saada Tööde tegemise eest Tellijalt tasu vastavalt Lepingus sätestatud tingimustele ja korrale;
		2. Saada Tellijalt Lepingu täitmisel mõistlikult vajalikku kaasabi (juhised, nõusolekudjms.);
		3. Nõuda Tellijalt lisainformatsiooni ning täiendavaid alusandmeid, kui see on vajalik Lepinguga võetud kohustuste täitmiseks.
	2. Tellija kohustused:
15. Tasuma Töövõtjale nõuetekohaselt teostatud ja üleantud Tööde eest vastavaltLepingus sätestatud tingimustele ja korrale;
16. Vastu võtma Töövõtja poolt üleantavad nõuetekohaselt teostatud valmis Tööd Lepingus ette nähtud tähtajal.
	1. Tellija õigused:
17. Teostada jooksvat kontrolli Tööde käigu ja kvaliteedi üle ning puuduste avastamisel teha Töövõtjale kohustuslikke ettekirjutusi Tööde Lepingutingimustele mittevastavuse kõrvaldamiseks;
18. Kui Tööde tegemise ajal on ilmselt selge, et Tööd ei tehta nõuetekohaselt, siis on Tellijal õigus määrata Töövõtjale mõistlik tähtaeg puuduste kõrvaldamiseks, teatades sellest Töövõtjale kirjalikult. Kui Töövõtja seda nõuet tähtajaks ei täida, siis on Tellijal õigus kas Lepingust taganeda ja nõuda kahjude hüvitamist või teha Tööde jätkamine ja puuduste kõrvaldamine ülesandeks kolmandale isikule Töövõtja kulul;
19. Kui Töövõtja kaldub Lepingu tingimustest kõrvale ja see halvendab Tööd, või laseb tekkida muid puudusi Töödes, siis on Tellijal õigus nõuda puuduste tasuta parandamist Tellija kehtestatud tähtajaks või vajalike kulutuste hüvitamist, mis Tellija kandis Töödes esinenud puuduste parandamiseks oma vahenditega või Tööde hinna vastavat vähendamist.
20. Lepingust oluliste kõrvalekaldumiste või muude oluliste puuduste olemasolul Töödes on Tellijal õigus Lepingust taganejalt nõuda kahjude hüvitamist.
21. Keelduda teostatud ja/või teostatavate Tööde eest tasumisest juhul, kui Töövõtja rikub lepingulisi kohustusi Tellija ees.
22. **PUUDUSED TÖÖDES**
	1. Puudused töödes märgitakse vastavasse akti. Kui pooled ei jõua kokkuleppele puuduste olemasolu või puudumise osas, peatatakse vastava akti allakirjutamine kuni vaidluse lahendamiseni Lepingus sätestatud korras. Puuduste kõrvaldamiseks tehtud Tööd võetakse vastu täiendava aktiga käesolevas Lepingus sätestatud korras.
	2. Juhul kui teostatud töödes on puudusi, teostatud tööd ei vasta Lepingule, tehnilisele kirjeldusele, kehtestatud ehituseeskirjadele, -normatiividele ja –standarditele või kehtivale seadusandlusele, siis kohustub Töövõtja vastavad puudused omal kulul kõrvaldama. Peale puuduste kõrvaldamist toimub Poolte poolt tööde täiendav ülevaatus, aktsepteerimine ja vastava e-arve vastuvõtmine. Tasu muutub sissenõutavaks üksnes pärast aktsepteeritud vastuvõtmise-üleandmise akti alusel esitatud e-arve esitamisest alates 15. kalendripäeval.
23. **VASTUTUS LEPINGU RIKKUMISE EEST, LEPPETRAHVID**
24. Tellija maksab Töövõtjale maksetähtaegade rikkumise eest viivist 0,5% makse summast iga viivitatud tööpäeva eest, kuid mitte üle 30% hilinenud makse summast.
25. Töövõtja viivisenõue Tellija vastu peab olema esitatud hiljemalt 30 (kolmekümne) kalendripäeva jooksul, makseviivituse toimumisest arvates. Vastasel korral loetakse Töövõtja viivisenõue aegunuks ning Tellija vabaneb viivise maksmise kohustusest.
26. Töövõtja maksab Tellijale Tööde tegemise või üleandmise lõpptähtaja ületamise eest leppetrahvi 0,5% Lepingu hinnast iga hilinenud kalendripäeva eest, kuid mitte üle 30% käesoleva Lepingu hinnast.
27. Igakordse lepingulise kohustuse rikkumise eest, mida ei ole Lepingu p 9.3 ja 9.5 nimetatud, maksab Töövõtja Tellijale leppetrahvi 2% Lepingu hinnast, kuid kokku mitte üle 30 % käesoleva Lepingu hinnast.
28. Igakordse lepingulise kohustuse rikkumise eest, millega kaasneb Lepingu ülesütlemine või taganemine õiguskaitsevahendina, maksab Töövõtja Tellijale leppetrahvi 10% Lepingu hinnast, kuid kokku mitte üle 30 % käesoleva Lepingu hinnast.
29. Lepingu punktide 9.3 - 9.4 kohaldamise aluseks olev lepingurikkumine fikseeritakse Tellija poolse Lepingu mittekohase täitmise aktiga, mis tehakse Töövõtjale kirjalikus või vähemalt kirjalikku taasesitamist võimaldavas vormis teatavaks 10 (kümne) tööpäeva jooksul akti koostamisest arvates.
30. Töödes esinevate puuduste kõrvaldamine lepingulise kohustuse täitmiseks antud täiendava tähtaja jooksul ei vabasta Töövõtjat leppetrahvi maksmise kohustusest.
31. Tellijal on õigus pidada Lepingu punktides 9.3, 9.4 või 9.5 sätestatud korras arvutatud leppetrahvid kinni Töövõtjale makstavast tasust. Leppetrahvi nõudmine ei välista Tellija õigust nõuda Töövõtjalt Lepingu täitmist ja/või kahjude hüvitamist. Tellijal on õigus leppetrahv tasaarvestada Töövõtjale tasumata arvetega Lepingu p-s 9.6 alusel koostatud akti alusel.

**10. LEPINGU MUUTMINE**

10.1 Lepingut saab muuta RHS sätestatud juhtudel. Lepingu muudatused vormistatakse kirjalikult lepingu lisana. Kirjaliku vormi mittejärgimisel on muudatused tühised.

1. **LEPINGU LÕPETAMINE**
	1. Leping jõustub sellele allakirjutamise hetkest.
	2. Muudatused ja täiendused Lepingule on kehtivad, kui need on sõlmitud kirjalikult ja alla kirjutatud Poolte volitatud esindajate poolt.
	3. Tellijal on õigus Lepingust taganeda (Leping üles öelda):
2. kui Töövõtja ei asu õigeaegselt Lepingut täitma ning tööde lõpetamine tähtajaks muutub ilmselt võimatuks;
3. kui Töövõtja teeb töid aeglaselt ning tööde lõpetamine tähtajaks muutub ilmselt võimatuks;
4. kui Töövõtja teostab töid vastuolus Lepinguga, kehtestatud ehituseeskirjade, -normatiivide või –standardite või kehtiva seadusandlusega;
5. kui Töövõtja vaatamata Tellija juhistele ja märkustele teostab töid süstemaatiliselt ebakvaliteetselt, kasutab ebakvaliteetseid, ebaõigeid või mittenõuetekohaseid materjale, töövahendeid, seadmeid, tooteid, töövõtteid vms.;
6. kui Töövõtja rikub teisi Lepingust tulenevaid kohustusi ega kõrvalda rikkumist Tellija nõudmisel mõistliku tähtaja jooksul, mis ei või olla lühem kui seitse (7) päeva;
7. kui Töövõtja on maksejõuetu;
8. kui Töövõtja ei vii Lepingutingimustele mittevastavaid töid Lepingutingimustega vastavusse või viivitab oluliselt (üle kahekümne ühe (21) päeva) töö Lepingutingimustega vastavusse viimisega;
9. **TEADETE EDASTAMINE**
	1. Käesoleva Lepinguga seonduvad teated peavad olema edastatud Poolte poolt vähemalt kirjalikku taasesitamist võimaldavas vormis, välja arvatud juhul, kui kirjaliku vormi nõue tuleneb Lepingust või teated on informatiivse iseloomuga, mille edastamine ei too teisele Poolele õiguslikke tagajärgi.
10. **LÕPPSÄTTED**
	1. Pooled täidavad Lepingut vastastikuse usalduse põhimõttel, järgides head tava.
	2. Vaidlused, mis tekkivad käesoleva Lepingu täitmisel, muutmisel ja lõpetamisel lahendatakse läbirääkimiste teel. Kokkuleppe mittesaavutamisel kuuluvad vaidlused lahendamisele Viru Maakohtus.
	3. Pooled nimetavad jooksvate küsimuste lahendamiseks, samuti Tööde üleandmise-vastuvõtmise akti allkirjastamiseks, kummaltki Poolt esindajad:

13.3.1.Tellija esindajaks on Tatjana Lennuk, tel 359 9139; mob. 5615 7297, e-posti aadress: tatjana.lennuk@narva.ee

13.3.2. Töövõtja esindajaks on \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

|  |  |
| --- | --- |
|  |  |

**Tellija esindaja: Töövõtja esindaja:**

(digitaalselt allkirjastatud) (digitaalselt allkirjastatud)

Jelena Skulatšova

Narva Linnavalitsuse Linnamajandusamet

Direktor